El 25 de mayu ye una fecha clave na historia d’Asturies. Esi día la Xunta Xeneral proclamóse soberana rebelándose contra les tropes franceses de Napoleón qu’invadieren el país, organizando un exércitu asturianu propiu pa enfrentase a él. Inclusive, unviáronse embaxadores a Inglaterra pa solicitar sofitu nesta campaña y ye tamién el momentu nel que se crea la bandera asturiana que ye güei oficial.
#000000
Fernando VII yera nesi momentu rei tres el Motín d’Aranjuez acontecíu mes y mediu enantes, que terminó cola dimisión de Manuel Godoy, primer ministru, y l’abdicación de Carlos IV nel so fíu. Estos acontecimientos provocaron los primeros llevantamientos nel norte peninsular y en Madrid, como’l llevantamientu del 2 de mayu, reprimíu poles tropes franceses. Entamaba asina la Guerra d’Independencia.
#000001
Nesi contestu, el 25 de mayu la Xunta Xeneral d’Asturies decide declarase soberana y ponse en guerra contra los franceses, formando l’Exércitu Defensivu Asturianu y consiguiendo’l sofitu d’Inglaterra, qu’entregó material de guerra pa lluchar contra les tropes de Napoleón. La intención de la institución yera recuperar el mandu del gobiernu del país y, al empar, la restitución de Fernando VII como rei de la Corona.
#000002
¿Pero por qué ye tan importante el 25 de mayu? Por tratase del primer actu d’autodeterminación d’Asturies na época contemporánea. Los asturianos dieron nesi momentu el pasu pa ser dueños del so futuru coleutivu, asumiendo la so soberanía. Ye amás el momentu nel que se crea un símbolu que nos identifica como país; la bandera asturiana que tien usu dende esi momentu hasta anguaño.
#000003
El restu de la historia ye mui posible que yá la sepas: nel 1813 Fernado VII ‘El Deseáu’ recuperaría la corona tres la firma del Tratado de Valençay, un añu depués de l’aprobación de la Constitución del 1812, conocida como ‘La Pepa’, estraordinariamente importante pol so carauter democráticu. El monarca disolvería les Cortes y abolaría’l testu nel 1814, reinstaurando l’absolutismu y abriendo una época d’inestabilidá.
#000004
¿Qué llevó a la Xunta Xeneral a declarase soberana?
¿Por qué Asturies solicitó apoyu a Inglaterra?
¿Cómo yera la bandera d’Asturies que se creó nesa fecha?
¿Cuándo se celebra’l Día d’Asturies y qué acontez nesa fecha?
#000005